b'\n_START_ARTICLE_\nCITRIS\n_START_PARAGRAPH_\nCenter for Information Technology Research in the Interest of Society eli CITRIS on Kalifornian osavaltion vuonna 2001 perustama tutkimuskeskus, joka toimii Kalifornian yliopistossa (UCSC, UC Merced, UC Davis ja UC Berkeley). Tutkimusyhteisty\xc3\xb6ss\xc3\xa4 on yli 300 tutkijaa 50 eri tiedekunnasta. CITRISin p\xc3\xa4\xc3\xa4toimipaikka on Berkeleyn kampuksen Sutardja Dai Hall -rakennuksessa._NEWLINE_Tutkimuskeskuksen teht\xc3\xa4v\xc3\xa4 on lyhent\xc3\xa4\xc3\xa4 keksint\xc3\xb6jen siirtym\xc3\xa4aikaa perustutkimuksesta valmiiksi tuotteiksi, sek\xc3\xa4 edesauttaa uusien yritysten ja kokonaisten uusien toimialojen syntymist\xc3\xa4. CITRISissa my\xc3\xb6s tutkitaan ja hy\xc3\xb6dynnet\xc3\xa4\xc3\xa4n tieto- ja viestint\xc3\xa4teknologioita sosiaali-, ymp\xc3\xa4rist\xc3\xb6- ja terveysongelmiin ratkaisujen l\xc3\xb6yt\xc3\xa4miseksi.'